Case ID: 1114700
Sentence 183: Məhkəmədə zərərçəkmiş şəxs qismində dindirilmiş Zərərçəkmiş şəxs4 ifadəsində göstərdi ki, 25 noyabr 2017-ci il tarixdə atası Zülfüqar Xəlilov səhhətində olan problemlərlə bağlı anası ilə birlikdə Türkiyə Respublikasının İstanbul şəhərinə getmiş, ona görə də müvəqqəti olaraq ünvan 10 ünvanda ailəsi ilə yaşayan dayısı Zərərçəkmiş şəxs1gildə qalmış, dayısı arvadı Gülnarə və dayısı qızı Leyla Bakı şəhəri, Nərimanov rayonu ərazisində yerləşən “Herbalayf” sağlam qidalanma mərkəzində işləmiş, 29 noyabr 2019-cu il tarixdə saat 21:30 radələrində dayısı Aslangilə gəlmiş, həmin vaxt dayısı Aslan, arvadı Gülnarə, qızı Leyla mənzildə olmuş, gecəni onlarda qalmış, səhərisi gün 30 noyabr 2017-ci il tarixdə səhər saat 08:15 radələrində dayısı arvadı Gülnarə və dayısı qızı Leyla işə gedərkən o da onlarla birlikdə mənzildən çıxmış, dayısı Aslan isə mənzildə qalmış, mənzildən birinci Leyla, sonra dayısı arvadı Gülnarə, sonda isə o çıxmış və mənzilin qapısını örtmüş, Gülnarə onun mənzilin qapısını yaxşı bağlamadığını görüb qayıdıb qapını möhkəm bağlamış, həmin vaxt artıq o və Leyla liftin qarşısında dayanıb liftin gəlməsi üçün düyməni basmış, bu vaxt liftin yan tərəfində olan eyvandan iki nəfər şəxs onların yanından keçib Gülnarəyə tərəf getmiş, bu vaxt eyvandan başında qara rəngli papaq və gödəkçə olan, təxminən 30 yaşlı başqa bir şəxs ona tərəf yaxınlaşmış, o isə həmin şəxsə fikir verməyərək başını aşağı salmış, bu vaxt Gülnarənin qışqırıq səslərini eşitmiş və dönüb səs gələn tərəfə baxmaq istədikdə həmin şəxs əli ilə onun gözlərini tutmuş, o da qışqırdıqda, həmin şəxs digər əli ilə onun ağzını möhkəm tutub sıxaraq yerə yıxmış, təxminən 2-3 dəqiqədən sonra həmin şəxs qəflətən onu buraxıb qaçmış, həmin vaxt üç nəfər şəxs də onun arxasınca qaçmış, sonra Leyla ilə mənzilin giriş qapısına tərəf gəlmiş vəGülnarə onları qucaqlayıb mənzilə salmış, həmin vaxt dayısı Aslan mənzildə olmuş və nə hadisə baş verdiyini soruşduqda Gülnarə və Leyla ona mənzilin giriş qapısının qarşısında dörd nəfər şəxsin onlara basqın etdiyini bildirmiş, sonra dayısı Aslan mənzildən çıxıb həmin şəxslərin arxasınca getmiş, bir azdan polis əməkdaşları gəlmiş, onlardan hadisə barədə izahat almış, ona basqın etmiş şəxs onun ağzını və üz nahiyəsini əlləri ilə bərk sıxdığından ağzı və dodağı cırılmış və qan axmış, küt ağrıları olmuş, boğaz nahiyəsində isə ona basqın etmiş şəxsin barmaq izləri qalmış, Leylanın da ağzının içindən və dodağından qan axmış, Gülnarənin başının arxa nahiyəsində şiş əmələ gəlmiş, qolunda və ayaq nahiyyələrində qançırlar olmuş, göz ətrafı şişmiş, onlara basqın etmiş şəxsləri əvvəl görməmiş və tanımamışdır.